NEISPRIČANE PRIČE
Koliko postoji atoma u svemiru, toliko postoji mogućih šahovskih partija.
Magnus Carlsen, 31-godišnji Norvežanin, aktualni je svjetski šahovski prvak.
Nenadmašan je u sportu kojim se bavi 500 milijuna ljudi.
Magnus mora pamtiti pozicije 320 figura,
računajući deset poteza i odgovora na svakoj ploči.
Magnus pobjeđuje na svim pločama!
Ja odmah vidim rješenja, dok drugi ljudi vide kaos.
To je to. Carlsen je pobijedio…
Magnus Carlsen…
Magnus Carlsen ima mentalnu vještinu kakvu nitko drugi ne posjeduje.
Već sam 12-13 godina apsolutno najbolji šahist na svijetu.
To što Magnus Carlsen radi nijedno ljudsko biće još nije radilo.
Smatraš li se genijem?
Zapitam li se kada zašto je on dobio taj dar?
Živimo li u simulaciji?
Ja sam Magnus Carlsen.
Magnus Carlsen.
Šahovski Mozart! Jedan od velikih genija našeg doba…
Pozdravite Magnusa Carlsena!
Peterostruki svjetski prvak!
KRALJ ŠAHA
Magnus Carlsen neočekivano je poražen na Sinquefieldovu kupu.
Magnus Carlsen se predao.
Pobijedio ga je mlađi igrač.
Kaos je zavladao šahovskim svijetom.
Poludiš li od šaha? Ili ti šah čuva zdrav razum?
Jedan od najvećih šahovskih prvaka svih vremena
optužio je drugog igrača da je varao.
Eksplicitno je optužio 19-godišnjeg Amerikanca Hansa Niemanna.
Samo sam igrao šah i pobijedio sam ga.
A njega je potpuno obuzela nezdrava paranoja.
Stvorio je čudovište. Kad bude star, ja ću biti mlad i sve bolji.
Najbolji igrač morat će to gledati.
Svakog jebenog dana svog života morat će biti svjestan
da je on kriv.
Zajednica ne voli varalice.
Naravno da je to sve koordinirano. Urotili su se protiv mene.
Ljudi smatraju da on vara. Kratko i jasno.
Misle da varam. Zar su ludi?
- Vara li Hans u šahu uživo? - Ovo je rat, zar ne?
Sve su to učinili da bi mi se osvetili.
Jesi li kada rabio analne kuglice dok si igrao šah?
NEISPRIČANE PRIČE
ŠAH-MAT
NEW YORK, SAD
Katkad se pitam kakav bi mi život bio da nema šaha.
Šah mi je i blagoslov i prokletstvo.
Puno razmišljam o tome.
Koliko nas genij stoji?
ŠAHOVSKI VELEMAJSTOR
Moj je um, dakako,
sposoban obavljati radnje
zbog kojih sam vrlo dobar šahist,
kao i druge kreativne stvari,
ali za to plaćam visoku emocionalnu cijenu
i vjerojatno zato nikad nisam bio običan.
Kad sam sa 16 godina rekao roditeljima da se selim u New York,
da ću si sam plaćati stan, mislili su da sam lud.
Ali znao sam da si moram dokazati da mogu biti najbolji šahist na svijetu.
To mi je bilo važnije od života s obitelji
i osjećaja sigurnosti.
Događalo se da dva mjeseca ni s kim ne razgovaram.
Ali bio sam aktivan po 30 sati u komadu. Nisam spavao.
Bio sam budan i neprestano sam rješavao šahovske zadatke.
Gutao sam sve u vezi sa šahom.
Gledao sam intervjue sa šahistima,
analizirao partije,
vježbao otvaranja, upijao sve što sam mogao.
Bobby je predvidio sljedećih šest poteza. Ali ne i sedam.
Sjedio sam za računalom 12 do 16 h na dan, igrao sam na tisuće partija na mjesec.
Znao sam da se mogu poboljšati jedino tako da igram protiv boljih igrača.
Svaka prilika da igram protiv najboljih šahista
bila je prilika da upijam tu snagu.
A svaki vrhunski šahist igra na platformi Chess.com.
To je cijeli šahovski ekosustav.
Ne postoji alternativa.
Imaju monopol nad šahom na netu.
Mi zaista ne izgledamo kao tipični šahisti.
Riječ „šahist” ljude asocira na nekakvog starog bijelca iz Rusije.
„Šah nije kul. Jako je težak.
Samo je za šmokljane. Nije to za mene.”
Upravo zbog toga Chess.com ima pijuna na logotipu.
Jer je šah za pijune.
A pijun može doći do kraja ploče i postati što god želiš.
Šah je namijenjen svima.
Dobro došli u emisiju Ispod zelenog pijuna.
Chess.com osmislio sam 2005.
Htio sam pokrenuti šahovski MySpace.
Platformu smo službeno pokrenuli u svibnju 2007.
U dvorani sam. Poželite mi sreću!
Ali to je bilo beznačajno.
Odbijao sam angažmane u Facebooku, Palantiru i YouTubeu.
U Silicijskoj dolini govorili su da šah neće biti dovoljno zanimljiv ulagačima
i ismijavali su nas.
Bili smo autsajderi.
Sve do COVID-a.
Svjetska zdravstvena organizacija
službeno je objavila da je ovo globalna pandemija.
Zamisli da ne postoji raj
Divovski stršljen…
To je filtar.
Ne znam ga isključiti.
Pandemija je bila luda kuća,
ali za šah je bila blagoslov.
To se vidjelo prema broju prijava i novih profila.
Gdje je god uveden lockdown, skočio je broj novih profila.
U Italiji su prvoj sve zatvorili.
Skočio je broj novih profila.
Zatim u Indiji. Skočio je broj novih profila.
Gdje bi god sve zatvorili,
broj novih profila preko noći bi porastao četiri-pet puta.
ŠAH JE U MODI
Mogli bismo igrati šah.
Rado bih igrao šah.
Zatim se na Netflixu emitirala serija Damin gambit.
Broj prijava i novih profila otišao je u nebo.
Chess.com ovaj mjesec bilježi više od dva milijuna novih članova.
Doslovno smo prešli s milijun aktivnih korisnika na dan
na pet-šest milijuna aktivnih igrača na dan.
Bilo je ludo.
Koliko tvrtka sada vrijedi?
Vjerojatno oko milijardu dolara.
Nagađam.
Je li mi to bitno? Ne osobito, ali to je moja procjena.
Jebemti!
Tijekom pandemije neprestano smo tražili sljedeću priliku za rast.
Koji se vrag dogodio?
Vidjeli smo da influenceri masovno igraju šah,
kao nikad prije.
Ja sam dobio zadatak da biram nove zvijezde
i razvijam streaming.
- Produžeci! - Kraljica!
Danny je postao možda najvažnija osoba u cijeloj šahovskoj zajednici.
Opet smo preobrazili šah.
Volim vas. Živjeli!
Odjedanput postaneš moćnik,
raspolažeš nečijim nadama i snovima.
Svi su htjeli biti zvijezde.
Nosi se!
Rasturio sam te!
Prije pandemije nisam znao Hansa Niemanna.
Znao sam…
Hans!
Rasturio sam te!
Najveći šahovski influenceri,
koji sad imaju milijune pretplatnika,
bili su nule.
Za njihove je karijere zaslužan Chess.com.
Dokrajči ga.
Šah je postao masovni hir, trend.
A trendove svi prate.
Hej, 2700 gledatelja! Čovječe!
Ljudi… Uživate u ovome.
Uvijek pronađeš priliku ako je tražiš.
Počeo sam svaki dan prenositi partije na Twitchu.
Gledaš Twitch?
- Ti si Hans Niemann? - Ja sam Hans Niemann!
Ma daj! Hej!
To je bio mlad, nadaren Amerikanac,
nevjerojatno samopouzdan!
Budimo pristojni, zreli i nastavimo s partijom.
Razmetljiv.
To!
Imalo je smisla da surađujemo i pomognemo mu da postane zvijezda.
Ja sam mu postao mentor.
Naši su sudionici spremni za akciju.
Hans Niemann
ima Doritos, svoje omiljene grickalice.
Imali smo pravi partnerski odnos.
Hans nam je bio poseban.
Top, e7.
Cuclaj mi jaja!
Imao sam puno poklonika.
Nisam glumio bijes.
Nažalost, sklon sam tomu.
Tik-tak, tik! Tik!
Bio sam drukčiji od ostalih.
Bili su toliko dosadni da sam se ja činio zanimljivim.
Kako je tako pametan?
Igrajmo nešto polagano.
Ništa prekomplicirano. Samo polako i odmjereno.
Ja sam Hikaru Nakamura.
Velemajstor sam.
Trenutačno sam treći najbolji šahist na svijetu.
Računalo će reći griješim li, ali kralj na f6 jedina je…
Igrao sam munjevite partije protiv Hansa na internetu.
Bilo je očito da je dobar šahist. Bez dvojbe.
Molim? Ovo je suludo.
Ali nisu mi se osobito sviđali njegovi ispadi.
Stara škola šaha smatra da trebaš biti pristojan.
Kažeš: „Pobijedio sam” ili: „Protivnik je bolje igrao.”
Čestitam, gospodine.
Sjajan podvig.
Ali Hans je divljak.
Kad izgubi, vrišti i urla.
Kad pobijedi, viče: „Najbolji sam na svijetu!”
Ja sam bog!
Sjedni, jebemu, i pomiri se sa situacijom.
Pa, zašto ne bih govorio što mislim?
Nekima se to sviđa, nekima ne.
Navijači su uživali u tome,
ali mnogi u šahovskom svijetu to su smatrali uvredljivim
i neprimjerenim za ozbiljnog šahista.
Šahisti su to komentirali.
„Zašto radi to i to?”
Misle da je to suludo,
ali u svijetu sporta nije suludo, uobičajeno je.
Kao prvo, ljudi su totalni idioti
jer, kad objasnim, svi će velemajstori ispasti idioti.
Zašto bih ja morao biti pristojan i ljubazan?
Dobrice izvise, kao što se kaže.
A ja nisam dobrica.
Ne možeš biti i dobrica i prvak, nažalost.
NORVEŠKA
Katkad me jako čudilo
što sam u nečemu najbolji na svijetu.
Jer se ne smatram osobito iznimnim.
SVJETSKI PRVAK
Znam da sam relativno bistar, ali nisam genij.
Nisam nešto nevjerojatno.
Samo znam da sam za šahovskom pločom
bolji od protivnika.
Katkad pomislim da to ne zaslužujem.
Katkad mi se čini da je meni to bilo lako.
Neki se ljudi vjerojatno puno više trude,
a nisu postigli ovo što sam ja.
Što si znao o Hansu?
Igrali smo nekoliko puta na netu.
Katkad je bilo prilično zabavno
jer je sklon ekstremnim promjenama raspoloženja.
Igram protiv Magnusa, jebemu!
Igram protiv Magnusa Carlsena!
Bio sam samo klinac. Nisam se smatrao potencijalnim prvakom.
A odjednom sam igrao protiv Magnusa,
protiv svjetskog prvaka, koji mi je jako dugo bio uzor.
Naravno da sam uzbuđen!
Čovječe!
Bio je solidan, ali ipak sam ga lako pobijedio.
Mat. Vrlo sam zadovoljan.
On je dobar igrač,
koji je sasvim slučajno Amerikanac
i puno govori.
Često gledam jednu snimku.
Na njoj kažem: „Možda ne vjerujete u mene.
Možda mislite da sam lud, ali…”
Jednog ću dana pobijediti Magnusa
i postati najbolji na svijetu!
A vi ćete pratiti svaki moj korak.
To je bila odiseja. Ljudi su htjeli da taj klinjo svlada
najbolje šahiste na svijetu.
Ima toliko jebenih velemajstora,
a mali međunarodni majstor, u kojeg nisu vjerovali,
kvalificirao se!
Na platformi sam zarađivao 30 000 na mjesec.
Bio sam među najboljim igračima.
Pobjeđivao sam velemajstore,
najbolje šahiste svijeta.
Pomislio sam: „Ako mogu na netu, zašto ih ne bih porazio uživo?”
Znao sam da se moram dokazati šahovskom svijetu
za šahovskom pločom.
„Za šahovskom pločom” znači da igrači sjede za stolom.
Imaju štopericu ili sat.
I igraju licem u lice.
Kraljica
na e4.
Takva je igra intimna.
Čuješ protivnikovo disanje.
Vidiš njegovu reakciju na potez koji povučeš.
A kad pobijediš, vidiš bol u protivnikovim očima. Doslovno!
Mislim da je razlika jasna.
Internetski šah nešto je ležerno,
a za šahovskom je pločom prava stvar.
Najboljim je igračima rejting u šahu uživo zapravo glavno mjerilo.
REJTING
Sustav rejtinga vrlo je jednostavan.
Početni ti je rejting nula.
Ide sve do kategorije Svjetskog prvenstva, što je oko 2800 bodova ili malo više.
U tom trenutku moj je rejting bio 2466.
Ništa posebno. Mnogi su moji vršnjaci imali rejting.
Ali ja sam odlučio postati najbolji igrač na svijetu.
Ništa me neće zaustaviti.
Odlučio sam ići na natjecanja uživo, dok sam još bio maturant.
Moram ići na najbolje turnire.
Moram u Europu.
Prvo sam otišao u Španjolsku. Imao sam tri uspješna turnira.
Poboljšao sam si rejting. S 2488 došao sam na 2525.
HANSOV REJTING
Onda sam otišao u Italiju.
Poboljšao sam rejting.
HANSOV REJTING
Nakon toga sam neprestano išao na turnire.
Mjesec dana u Srbiji, uzastopni turniri…
HANSOV REJTING
U ožujku sam igrao na turnirima u Italiji.
Ondje mi je čak išlo loše.
Stagnirao sam. Ponestajalo mi je novca.
Srećom, otišao sam u Crnu Goru.
CRNA GORA
Ondje sam sudjelovao u dva turnira. Apsolutno sam dominirao.
Rejting mi je jako skočio i s tim samopouzdanjem
dalje sam rasturao.
HANSOV REJTING
Znao sam da je ambiciozan.
Bio je u Europi.
Uglavnom je svaki dan išao na neki turnir.
Dobro mu je išlo, rejting mu je rastao.
HANSOV REJTING
Igrao sam na svim mogućim turnirima, kao manijak.
Pobijedio sam u Philadelphiji.
Na World Openu.
Na Juniorskom prvenstvu.
Na Kubi sam osvojio Capablancinu nagradu.
KUBA
Odmah nakon toga pobijedio sam u Švedskoj.
Oborio sam rekord po broju odigranih partija u godini.
Odigrao sam 261 partiju u jednoj godini.
Rejting mu samo raste, sve do 2700.
U toj je kategoriji 30-40 najboljih igrača na svijetu.
Uvijek je imao taj dar, a sad ga je iskorištavao.
Aktivirao se.
Hans Niemann očito je imao šanse
postati jedan od najboljih šahista svih vremena.
Cijeli su mi život nešto uvjetovali i gnjavili me.
„Nećeš biti šahist, ništa nećeš zaraditi. Moraš studirati.”
Zato je zbilja predivno kada ti se snovi ostvare.
I tako sam ušao u šahovsku elitu.
Kad si u tom klubu, život je lijep.
Dobio sam e-mail. „Pozivamo te u Miami.”
Spremni smo za FTX Crypto Cup.
FTX Crypto Cup u Miamiju bio je slavan internetski šahovski turnir.
Doveli su u Miami najbolje igrače
i platili im sjajan hotel.
Volimo šah. Da.
Ondje su bila najveća imena u svijetu šaha.
To je bio jedan od najpopularnijih turnira.
Dokazavši se kao zvijezda u usponu,
Hans Niemann dobio je poziv.
To mi je bila velika stvar.
Tada sam prvi put shvatio da je to sad ozbiljno.
S najboljim sam igračima na svijetu.
Još prije dvije godine bili su mi idoli.
Nisam mogao zamisliti da ću razgovarati s njima.
A sad na večeri olajavamo druge šahiste.
Tada sam shvatio:
„Ovo je ozbiljno. Bit ću jedan od najboljih.”
Mnogi šahisti koji su dospjeli na vrh
rano su u karijeri odigrali ključnu partiju,
vrhunsku partiju, remek-djelo o kojem svi govore,
kad pomisliš: „Nevjerojatno! Slava mu je suđena.”
Hans nije doživio takav trenutak.
Da bi bio najbolji, mora pobijediti najbolje.
Treba službenu potvrdu.
Da.
Hanse, možeš li prići?
Ti si vrlo samopouzdan čovjek.
Je li ti ovo tek prvi korak prema apsolutnoj dominaciji idućih godina?
Da, htio bih psihološki dominirati nad svima njima.
Što je očekivao od tog turnira?
U svakoj je partiji znatno slabiji od protivnika.
Ako misli da može tek tako doći
i pobijediti sve šahiste, onda nije baš sav svoj.
Magnus je jako dugo dobar.
Zato što je skršio duh svim ljudima u ovoj dvorani.
Ja ga namjeravam zamijeniti.
Je li ti uopće dorastao?
Naravno da nije.
Iskreno govoreći, činilo mi se da se prerušava u vrhunskog šahista.
To me malo zbunilo.
Hvala, dečki.
Hansu je turnir počeo jako loše.
Gubi u većini partija i očito mu ne ide kako bi htio.
Niemann je jučer izgubio u sve tri partije i pred njim je težak izazov.
- Čini se da nema nade. - Da.
Jedva bi izdržao 15 poteza.
U nekim aspektima bio je potpuno izgubljen.
Pomisao da bi Hans Niemann mogao poraziti Magnusa Carlsena
bila je smiješna.
Nitko se na to nije obazirao.
Igraš protiv aktualnog prvaka. Kako se pripremaš?
Akutnog prvaka? A, aktualnog prvaka?
Popio sam dva smoothieja.
Ali ništa nema smisla kad je Hans posrijedi.
Ništa u cijeloj ovoj priči nema smisla.
Već sam 12-13 godina najbolji šahist na svijetu.
Pobijedio sam u puno partija i na puno turnira.
Ne sumnjam u svoje šahovske vještine.
Njegova je karijera neviđena.
Imam osjećaj da je itekako svjestan kakav dojam ostavlja.
U jednom trenutku pomisliš da je nepobjediv, nenadmašan.
Ostavlja snažan psihološki dojam na čovjeka.
Ja sam ondje imao najslabiji rejting, ali nisam bio ustrašen.
To je bila moja prilika i iskoristit ću je.
Psihološki gledano, Niemannu ne fali samopouzdanja.
Sad se samo treba dokazati.
Na početku je Carlsen, najbolji šahist u povijesti,
u sjajnoj poziciji.
Prema situaciji na ploči, Hansu se loše piše.
Magnusove su figure sjajno smještene. Top, kraljica, lovac.
Hans će teško preživjeti iduće poteze.
Zanimljivo je to što se Hans trgnuo
i okrenuo ugroženu kraljevu stranu u napad.
- Sviđa mi se što Hans radi. - Trenutačno dobro igra.
Ako ovako nastavi, Magnusu neće biti lako.
Topovi su mu živnuli i Magnusova se prednost istopila.
Vrlo impresivno.
Crni su na konju.
Ovo nije nalik na Magnusa.
Nisam imao nikakve šanse u toj partiji,
što je bilo jako čudno.
Nismo na istom nivou. Ja sam puno bolji od njega.
Imao sam prilika izazvati remi
i iskazati poštovanje prema prvaku,
ali, nažalost, nije mi to padalo na pamet.
Potpuno me isprašio.
Predao se. Ajme! Što reći?
Kakav rezultat!
Nevjerojatan uspjeh Hansa Niemanna, igrača s najnižim rejtingom ovdje!
Pobijedio je svjetskog prvaka!
Hansova reakcija u Miamiju.
Jučerašnji dan bio ti je grozan.
Danas si počeo pravim remek-djelom. Kako bi to sažeo?
Šah sve govori.
Znači li ti puno to što si pobijedio Magnusa?
Šah sve govori.
Znači li ti puno to što si pobijedio Magnusa?
Intervju nakon partije proširio se svim društvenim mrežama.
Bio je na Twitteru i Redditu.
Neki su govorili: „Ponaša se neprimjereno.”
A drugi: „Kako im je pokazao! Bravo, Hanse Niemanne!”
Pogodite među kojima sam bio.
RAZVALJUJE
Mnogima se ne sviđa to što Magnus pobjeđuje na svim turnirima.
Sad je slabiji klinac pobijedio Magnusa i trlja mu sol u ranu.
Ne razumijem. Lijepo je pobijedio, a ljutit je.
Ne znam koji mu je vrag.
Smiješno je, ali i čudno.
Kad sam vidio intervju, pomislio sam:
„Ovo je šahovski svijet iščekivao!”
A svi su drugi govorili:
„Možda zbilja šah sve govori. Hans ne zna što je radio.”
Netko mu je pomagao.
Nisu me pripremali za šahovsku karijeru.
Promijenio sam osam škola.
U svakoj su mi se rugali da sam čudak koji igra šah.
S 13 godina išao bih vlakom iz Connecticuta u New York
i igrao protiv mahera za novac.
Što radiš? Na ploči je!
Ovo je slavni Washington Square Park.
Ovdje su šahovske ploče.
Odavde potječe puno vrhunskih šahista.
Moram ga potući kao psa.
Uzet će vam novac kako god znaju i umiju.
Nije li to divno? Složi ih!
Nisam imao formalnu izobrazbu.
Pa-pa!
Imao sam svoj pristup i jedinstvenu obuku.
Dođi, šahiste!
Znam tko si i znam što si radio prošlog ljeta!
Hans je najbolji. Faca!
Pobijedio je na juniorskom prvenstvu, ali onda je došao ovamo
i tek je onda naučio igrati.
O šahu u parkovima, gdje se boriš do samog kraja, najprije naučiš
da nećeš pobijediti odustajući.
Možeš imati kontrolu i kad gubiš.
Ljudi to ne shvaćaju.
Ključno je imati kontrolu, vladati partijom.
Sredi ga, Poe!
Pokušavam! Ovaj je među najboljima na svijetu.
Bez muke nema nauke.
Majku mu! Ovaj je šahovski Muhammad Ali.
Iskusniji si od mene.
Iskustvo nije bitno!
Hans je uvijek bio najbolji među vršnjacima.
Nije samo bio nevjerojatno vješt, nego i jako vatren za pločom.
Dopušten potez! Ne seri!
Ne seri.
Htio sam da znaju da ih se ne bojim.
Kad kao dijete igraš protiv 56-godišnjaka,
poslije te više ništa ne plaši.
Kad vidiš da ti se protivnik očito pati i znaš da ga imaš u šaci,
to je najbolji osjećaj.
Jer znaš da si majstor, a on nije.
Opak je.
Hans zrači nekakvom energijom.
Na tebe se sruči strašna sila i iscrpi te.
On je zvijer.
A najljepše je u vezi s tim što je Hans zvijer
to što je on naša, njujorška zvijer.
Toliko sam toga prevladao da bih dogurao dovde
da sam ushićeniji što je izazov veći.
Jer znam da svi žele da podbacim.
I to me usrećuje.
To me samo još više motivira, raspiruje moj žar.
To je to! Najvažniji turnir!
Dobro došli na prvi dan Sinquefieldova kupa.
Sinquefieldov kup prestižan je turnir.
Ondje igra deset najboljih šahista svijeta.
To je daleko najgledaniji turnir
u profesionalnom šahu.
SJEDINJENE AMERIČKE DRŽAVE
Kad je objavljeno da će Hans sudjelovati, bilo je negodovanja.
Mladi igrač iz New Yorka
Hans Niemann.
Ljudi nisu mogli vjerovati da je taj igrač tako brzo dotle dogurao.
U kratkom vremenskom razdoblju
taj srednjoškolac
postao je ravan najboljim šahistima.
Kao da su odjedanput svi moji snovi iz djetinjstva postali stvarnost.
Unutra se održava turnir, a mi smo došle navijati za Hansa.
Imamo zabavne natpise i došle smo mu izraziti podršku.
Neke su djevojke došle pred dvoranu.
Klub obožavatelja Hansa Niemanna.
Ne vjerujem da on zna da smo ovdje. Nadam se da će izaći i vidjeti nas.
Volimo ga.
Nisam im platio da dođu glumiti klub obožavatelja Hansa Niemanna. Ne.
Napetost koja je rasla već je bila opipljiva.
Svi najbolji šahisti bili su sumnjičavi prema Hansu.
Oni imaju svoju grupu. Oni su klika.
Nije to puki elitizam.
Dugo se bave time, zaslužili su to.
I misle: „Što ćeš ti ovdje?”
Osvrnuo sam se oko sebe i rekao: „Da, pripadam među ove vrhunske šahiste.”
Ljudi su bili nervozni zbog toga što Hans igra šah uživo.
Nisu znali što je kadar postići za šahovskom pločom.
Bojali su se. Bili su paranoični.
Sve je više šahista postajalo sumnjičavo.
Zapitaš se što se zbiva.
Nekoliko igrača htjelo je odustati od turnira.
Mogu samo nagađati zašto.
PRVI DAN
Što se tiče pitanja hoće li dominirati samo jedan igrač, nije isključeno…
Ovaj na ekranu?
Možda lako odnese pobjedu.
Uoči Sinquefieldova kupa
nije bilo upitno tko je glavni favorit.
Magnus Carlsen, najbolji šahist svih vremena.
No dogodilo se nešto neočekivano.
Uzbudljiv šah donio nam je iznenađenje u poretku.
Otpočetka sam ih sve pobjeđivao.
Hans izrazito dobro igra.
- Vrlo uzbudljivo! - Apsolutno.
Hans je vrlo dobro počeo.
Remizirao je protiv Amerikanca Levona Aroniana.
Druga runda.
Šokantno je pobijedio
Azerbajdžanca Šahrijara Mamedjarova.
Potpuno ga je pregazio.
Mogu oni biti arogantni i samopouzdani, ali nisu bolji od mene.
Magnus je gledao moju partiju.
Bio je impresioniran, blago rečeno.
TREĆI DAN
Ovdje će se sada suočiti dvije glavne zvijezde.
To mi je bila najvažnija prilika u cijeloj karijeri.
Sjećam se da me zabrinjavalo kako će otvoriti partiju.
Otvaranje je važno.
Odlučio sam biti optimističan,
spreman boriti se i iskoristiti svaku priliku.
Gledamo bitku šahista u vodstvu.
Magnus ide na d4. Nikakvo iznenađenje.
Kad si u situaciji u kojoj ne vjeruješ protivniku,
psihološki si u jako nepovoljnom položaju.
Zato sam ga htio iznenaditi u otvaranju.
Odabrao sam nesvakidašnju strategiju.
Magnus ima neobičan pristup u otvaranju.
Takve poteze radiš da zavaraš protivnika.
Takav je pristup zapravo Magnusova specijalnost.
To je pomalo riskantna strategija.
A on na sve savršeno odgovori.
Čini se da je Hans dobro pripremljen, čak i za ovo.
Očito je da Hans, unatoč tom nepoznatom otvaranju,
zna što radi.
S obzirom na to kako je prije igrao, mislio sam da nije osobito dobar.
Ova situacija nije mi se nimalo sviđala.
Stalno sam vršio pritisak na njega, malo-pomalo.
S vremenom se slomio.
Nisam još vidio da se Magnus ovako loše drži.
Čini se uzrujanim zbog partije.
Bilo je to vrlo neočekivano. Činilo se da nema nikakve šanse.
Činilo se da igram protiv nekoga
tko ne ulaže velik trud u partiju.
Kao da hoće reći: „Da, bolji sam od tebe.
Nadigrao sam te. Nikakvo čudo.”
Pomislio sam: „Ovo je opet kao u Miamiju.
Sad me već zajebava.”
Katkad se pitam je li se isplatilo žrtvovati djetinjstvo.
Je li se isplatilo slušati poruge? Isplati li se samački život?
Dođu ti takve misli.
A sad su se rasplinule.
I samo sam uživao u svom trenutku.
Mislio sam na idući let u prvom razredu.
Sad sam već jako uzrujan.
Kipim.
To mi se nije činilo ispravnim.
Nimalo.
To je to. Rukuju se.
Kakav rezultat!
Uživam u spoznaji
da je on bio jedan od najboljih šahista na svijetu, a ja sam ga slomio.
Mislim da je bio demoraliziran
jer ga gazi idiot poput mene.
Prvaku je sigurno neugodno kad ga ja pobijedim. Žao mi ga je.
Taj je intervju jako čudan
jer objašnjenja njegovih poteza
baš i nemaju smisla.
Imao sam puno sreće što je odabrao to otvaranje.
-Danas sam ga proučavao… - Slutio si da će tako otvoriti?
Ne, nisam slutio, ali nekim sam ga čudom danas proučavao.
Postoji puno mogućih otvaranja u šahu.
Nemamo vremena navesti sve tisuće mogućih opcija.
Kad je rekao da je proučavao baš to jedno od 10 000 otvaranja
i pomislio: „Usredotočit ću se na ovo otvaranje uoči partije”,
to jednostavno nikomu nije imalo smisla.
- Ali je li moguće? Jest. - Da. Šanse su jedan prema 10 000!
Ima anomalija.
Ne znam zašto sam proučavao nešto tako suludo.
To je suludo čudo!
To je dobra definicija anomalije.
Suludo čudo.
- Dobio sam odgovor na pitanje. - To je super, ali to je samo početak.
Hvala što si nam došao. Iskren, kao uvijek.
Čestitam ti na uspjehu.
Ovo je velik dan za tebe. Porazio si prvaka.
Hvala što si došao.
Kad sam se vratio u hotelsku sobu,
bio sam gotovo euforičan.
Osjećao sam da sam uspio.
Sad će mi život biti lijep. Bit ću ugledan šahist.
Bit ću jedan od najboljih na svijetu. Legao sam u krevet ushićen.
Gledao sam Hansovu i Magnusovu partiju
u hotelu u St. Louisu.
Bilo mi je žao Magnusa.
MAGNUSOV OTAC
Znao sam da će biti živčan. Nije baš najbolje igrao.
Nisam bio nimalo sumnjičav u vezi s time što se dogodilo
dok nisam sreo Magnusa na povratku iz dvorane.
Magnus je ovako reagirao. „Što je ovo?”
Nisam znao na što misli. Objasnio je
da je od samog početka partije bio vrlo sumnjičav.
Nije igrao protiv Hansa, nego protiv nekakvog kompjutora.
Pitao sam ga što želi reći.
„Varao je.”
Činilo mi se da ne igram protiv čovjeka.
Ljudi stoljećima varaju u šahu.
Još od Mehaničkog Turčina.
Ljude je pobjeđivala nekakva nevidljiva sila.
Ali ispod ploče skrivao se čovjek, koji je pomicao figure.
To je bila opsjena.
Danas se varanje odnosi
na upotrebu šahovskog računala da bi se nad protivnikom stekla prednost.
Povučeš potez, vidiš protivnikov.
Kažeš računalu: „Sljedeći najbolji potez”. I povučeš ga.
To je kulminacija spoja ljudskog znanja i umjetne inteligencije.
S pomoću računala
pobijedili biste Magnusa Carlsena u 1000 od 1000 partija.
A ono je svuda dostupno.
Vrlo mu lako pristupite.
Ako želite varati na internetu, dovoljno je da uzmete mobitel,
unesete poteze i dalje slijedite upute.
Ali za pločom je prilično teško varati,
ponajprije zato što je to puno teže izvedivo.
U drugim sportovima varate prije samog događaja.
Visoka brza!
Vidimo se!
9,79!
Ali u šahu morate varati u točno tom trenutku.
Kad bi ljudima pomagala računala, bili bi nepobjedivi.
Znam da sam bio jako opterećen.
Bio sam svjestan toga tada i svjestan sam i sada.
Ali činilo mi se,
i u Miamiju i na Sinquefieldovu kupu,
da on nekako uspijeva varati.
Situacija je bila neugodna, ali…
Da.
Teško vas pogodi kad vidite kako vam dijete pati,
npr. za šahovskom pločom.
Bilo je jasno da se tom Hansu ne može vjerovati.
On je potencijalna prijetnja šahovskom svijetu.
Ako zaista slutimo da nešto tu ne štima,
želim to razjasniti,
kako god ispalo.
Magnus je htio otići Hansu,
pokucati mu na vrata
i zatražiti objašnjenje.
Vjerojatno ne bi ništa postigao, a to je i pomalo uvredljivo.
Moramo razgovarati s ljudima koji možda znaju nešto o tome.
Rekao sam: „Jutros sam imao sastanak s Danielom Renschom.
Znam da ide kući,
ali mogu ga pitati ima li on kakvu teoriju o ovome.”
Sve se vrlo brzo dogodilo.
Kad sam sletio, vidio sam poruke Henrika Carlsena.
Molio me da se čujemo čim budem mogao.
Rekao je: „Znam što ćete me pitati.”
Pomislio sam: „Oho!”
Pitao me je li Hans Niemann ikada varao na našoj platformi.
Većini ljudi ne odgovorimo, jer ih se to ne tiče,
a nekad kažemo istinu.
Jer nam nije u interesu izazvati skandal
i ne želimo nikoga blatiti.
Ali činjenica je da, kad ljudi znaju, znaju.
Kad smo na platformi otkrili prvog prevaranta,
pali smo u veliku egzistencijalnu krizu.
Ako ne možemo imati povjerenja u igrače na svojoj platformi,
internetski je šah prošlost.
Počeli smo izrađivati algoritme za otkrivanje prijevara,
kako bismo lakše utvrdili
kad igra čovjek, a kad igra nešto drugo.
Je li se kada dogodilo da je netko optužen za varanje,
a vi niste mogli vjerovati?
„Poznajem tu osobu. Prijatelji smo.”
Hans Niemann.
Ja sam ga najviše branio.
G. 2020., tijekom pandemije,
neki su naši zaposlenici počeli govoriti
da su uvjereni da Hans vara.
Nisam htio vjerovati.
Ozlijeđen sam.
Ulagali smo velik trud, sredstva, energiju
i, iskreno, ljubav u Hansovu potencijalnu karijeru.
No, kad smo ga pomnije analizirali,
uvidjeli smo da je varao
takoreći otkako je došao na Chess.com.
To!
To, jebemu! To!
Morali smo reagirati.
Dobro mi je poznat tijek razgovora u kojem nekomu govorim da znam da vara.
Ali ovaj je razgovor bio drukčiji jer je Hans to odmah počeo poricati.
„Ne! Ma što je tebi?” I slično.
Kad sam mu rekao da više nema rasprave,
rasplakao se.
Najviše ga je zabrinjavalo ovo:
„Ako me blokirate i nestanem, svi će znati da sam varao.”
Na Hansovu sreću, odlučio sam mu pomoći.
Sam će obrisati profil.
Reći će svojim poklonicima da želi početi od nule,
s novim nadimkom samo za streaming.
Tako će se pred zajednicom činiti
da nije blokiran zbog varanja.
Iskreno, mene je tada iznenadilo koliko si susretljiv.
Nisam htio skandal.
Još sam mu bio poput brata, mentora. Ali onda je razgovor postao čudan.
Zanimali su ga konkretni detalji.
„U kojim sam točno partijama varao?
Kako algoritam funkcionira?
Misliš li da sam varao i uživo?”
Činilo mi se kao da pokušava shvatiti kako smo ga točno ulovili.
Nikad nisam zaboravio taj dio razgovora.
„Sranje, ne možemo mu više vjerovati.”
Kad sam razgovarao s Magnusom i Henrikom tijekom Sinquefieldova kupa,
i ja sam mislio da je Hans možda varao uživo.
Meni je to bila potvrda koju sam trebao.
Taj tip vara.
ČETVRTI DAN
Zašto?
Zašto ne dolazi na partiju?
To je neviđeno.
Ovo je Sinquefieldov kup, a ne neki nebitan turnir.
Ne možeš tek tako ne doći na partiju.
Pretpostavio sam
da zbog nečega više ne želi sudjelovati u turniru.
Njegov je protivnik rekao:
„Došao sam igrati protiv svjetskog prvaka,
a nema ga.”
Čujem da imamo izvanrednu vijest.
Svjetski prvak Magnus Carlsen objavio je tvit.
Alejandro, možeš li nam reći što je napisao?
„Povlačim se iz turnira.
Uvijek sam rado igrao u Šahovskom klubu St. Louisa
i nadam se da ću jednog dana opet igrati.”
Bolje da ništa ne kažem.
U protivnome ću imati problema.
Velikih problema. A ne želim probleme.
Ajme!
Odmah je bilo jasno što Magnus time želi reći.
Sve je bilo apsolutno jasno,
meni i svakom šahistu,
osobito s obzirom na šuškanja.
Očito je. Optužio me da sam varao.
Bio sam u nevjerici.
Nije mi bilo jasno kako može misliti da je to uopće izvedivo.
Bio sam razočaran.
Cijeli se život trudiš,
pobijediš svjetskog prvaka
i, u trenutku kada te trebaju veličati,
osoba u koju se cijeli život ugledaš
optuži te da si varalica.
Katkad mi se čini da Magnus zaboravlja koliko je moćan.
Nakon toga nastao je kaos.
Pravi pandemonij u šahovskom svijetu!
Zašto se povukao?
Što bih uopće trebao reći?
Glasine se već šire,
ali neki ljudi vjerojatno slute na što aludira.
Nismo mu imali zašto vjerovati,
bez obzira na to što je Magnus pokrenuo hajku.
Svi su zaključili da je Hans varao.
Nekako je primao signal kroz slušalicu
ili neki drugi komunikacijski uređaj.
Svi su pregledavali snimku partije,
da otkriju što se dogodilo.
Je li mu sako na jednome mjestu bio nabreknut?
Kako to da ga gležanj neprestano svrbi?
Stalno prekriva vrat. To je bitno uočiti.
Secirali su svaku njegovu gestu.
Ako ima rupicu u zubu,
možda je izvadio plombu
i umetnuo malen uređaj koji odašilje sitne strujne udare.
Kakvim se to majstorskim varanjem bavim?!
U raspravi tijekom jednog prijenosa na Twitchu
netko je napisao…
ANALNE KUGLICE KOJE VIBRIRAJU
„Možda rabi analne kuglice.”
Dobra teorija.
Analne kuglice vjerojatno bi pomogle.
Ozbiljno. Možda…
Vjerojatno bi…
Ne znam. Zbilja ne znam. Razmislite malo. Ne znam.
Situacija se zaista otela kontroli
brže nego što je itko mogao zamisliti.
Šahovski svijet uzdrmale su glasine o analnim kuglicama.
To zovu „rokada”.
Seksualna igračka vibrira u njegovoj stražnjici.
Čovječe! Analnim kuglicama prima Morseov kod!
Prema toj teoriji, rabio je analne kuglice.
Ja, dakako, nisam stručnjak,
ali mislim da njima primate nekakav signal.
To je odjedanput prihvaćeno kao istina, kao legitimna teorija.
Šahist je mogao komunicirati stežući anus.
Tako je komunicirao s računalom.
To je nešto izvanredno.
Ljudi su pisali o tome na Twitteru.
A onda su mi moja djeca rekla:
„Jesi li vidio da je Elon Musk prenio tvit
o bežičnim analnim kuglicama?”
Kaos je zavladao šahovskim svijetom.
Jedna vibracija označava lovca, dvije skakača.
Priča se proširila. Joe Rogan je govorio o tome.
„Velemajstor niječe da je varao služeći se analnim kuglicama.”
Čujte, ja volim pobjeđivati.
Ali volim li do te mjere?
To je bila glavna vijest. Na naslovnicama.
Kužim zašto bi netko varao s pomoću analnih kuglica.
Čak i ako izgubiš, ipak si na dobitku, zar ne?
Nudili su mi milijun dolara da igram šah gol,
da me sponzoriraju proizvođači seksualnih igračaka…
Ne, hvala.
Analni umetak ozbiljan je problem.
Postali smo popularni zbog pandemije, Damina gambita…
A tek zbog analnih kuglica! Ludilo!
Analne kuglice promijenile su nam život!
Nemojte to objaviti!
Uživali su u tome. Likovali su.
A ja sam bio žalostan što mi sav životni trud propada naočigled.
Ljudima je to smiješno.
Ali to je zapravo vrlo žalosna priča.
Čak i ako izgubiš, ipak si na dobitku.
Skakač prodire u dubinu!
Jučer sam morao objašnjavati da nisam rabio analne kuglice
u pet različitih navrata.
Moj život, sva moja postignuća i sav moj trud
sveli su se na jebene analne kuglice.
PETI DAN
Šahisti dolaze na turnir.
Provjeravaju ih svim mogućim elektroničkim uređajima
koje možemo zamisliti.
Vidimo Hansa Niemanna.
Došao je u dvoranu
i službenik ga temeljito pregledava.
Naravno, morali su me izvrgnuti ruglu.
Htjeli su me poniziti.
Kao što smo vidjeli, zadržao se na kontroli.
Ovo je vrlo ozbiljan pregled.
Kud god sam išao po tom hotelu, netko me nadzirao.
Govorio sam si da se moram boriti, ali nisam bio u stanju igrati šah.
Igrali su sasvim uobičajeno
sve do devetog poteza.
Onda se Hans odlučio za taktiku
kakvu nikad prije nisam vidio.
Svakog dana nakon partije vidio bih vijesti
i nove članke i nisam se mogao koncentrirati.
- Ajme. - Bome, da.
Koliko se ja razumijem u šah…
ovo je jako loš potez.
To je sad bio moj život. Znao sam da ću dugo biti sjeban.
Zbog svih kontroverznih događaja posljednjih dana
život mu je nemoguć.
Čudo je da je izdržao.
Dugo se dobro držao, a onda se slomio.
U jednom trenutku pogledao sam u zrcalo i pomislio:
„Što ću?”
Hans Niemann u studiju je s Alejandrom.
Hanse, prokomentirajmo neizbježnu temu.
Zamolio si nas da nešto kažeš.
Prije intervjua rekao sam mu:
„Ne prekidaj me dok budem govorio.”
U tom intervjuu sve sam javno rekao.
Ovako, kad sam imao 16 godina,
dok sam bio streamer, učinio sam glupost.
Htio sam bolji rejting i bolje protivnike,
pa sam varao u šahu na platformi Chess.com.
Prozvali su me i priznao sam.
To mi je najveća pogreška u životu i apsolutno se sramim toga.
Govorim to svima jer ne želim da se izvrću činjenice
i ne želim glasine.
Da me pitate u koliko sam internetskih partija varao,
kad sam imao 12-13 g…
Ajme!
U devet partija, mislim.
To je jedan turnir.
Sa 16 godina…
Možda 20-30.
Možda malo viš…
Bio sam kompleksna osoba, koja griješi.
Kad si dijete, griješiš.
Ne treba zbog toga do kraja života diskreditirati sve što postigneš.
On je zaista kao Jekyll i g. Hyde.
Velik talent s hrpom problema.
Priznao je taman toliko da se ljudi sažale
i pobrinuo se da ispadnemo negativci ma što nakon toga rekli.
Odlična strategija.
Nakon partije otišao sam se prijaviti u profil na platformi Chess.com.
Nije prihvaćala zaporku.
Zbog te partije protiv Magnusa i optužbi
odlučili su me izbaciti sa svoje stranice.
- Jesu li to obrazložili? - Nisu.
Trajno su mi zabranili pristup platformi
i uklonili pozivnicu na Svjetsko šahovsko prvenstvo,
u kojem nagrada iznosi 200 000 dolara.
Sve je bilo vrlo dobro tempirano.
Možeš reći da nisam fer prema tebi sada.
Ali prije sam bio i previše fer.
Opetovano si lagao i varao.
Magnusovi su postupci bili katalizator,
ali reakcija je već bila na rubu eksplozije.
Nisam znao s kim imam posla.
Blokirao sam Hansa Niemanna
zato što više nisam mogao ignorirati činjenicu
da ne znam vara li Hans ponovno.
Zato smo ga blokirali.
Morat ću biti iskren i reći istinu o svim svojim neprijateljima.
Dobro došli na završnu ceremoniju Sinquefieldova kupa.
DEVETI DAN
Zdravo, Hanse.
Bio sam sretan što je turnir gotov. Nisam više mogao.
…ovdje sa svima.
Zašto su me blokirali baš tada kad me Magnus optužio?
To nije podudarnost, jebemu!
Sve je to povezano.
Blokirali su me jer su upravo bili
pred najvažnijim spajanjem u povijesti šaha.
Nakon tog udruživanja tvrtki imat će apsolutnu moć u šahovskom svijetu.
Magnus može, ali i ne mora doći na proslavu.
Svi živi bi došli.
Kupuju Magnusa Carlsena.
SLUŽBENA APLIKACIJA MAGNUSA CARLSENA
Grupa Play Magnus sastojala se od 13 kompanija.
One su nam bile glavni suparnici
i branile su Magnusu Carlsenu da sudjeluje na našoj platformi.
Chess.com bez Magnusa Carlsena…
To je kao NBA,
ali LeBron James igra u zasebnoj lizi.
Na kraju smo im ponudili da ih isplatimo.
Platili smo oko 80 milijuna dolara.
PONUDA ZA PREUZIMANJE PLATFORME 82,9 MILIJUNA DOLARA
Tajming nije mogao biti gori.
Ako netko piše članak i ti se razni elementi počnu uklapati,
to zvuči kao velika urota, dogodilo se ovo, pa ono,
sve je dio velikog plana.
Ja sam obična mrvica, mrav kojeg su odlučili zgaziti i uništiti.
Bilo je pritiska da blokiramo Hansa tijekom Sinquefieldova kupa.
Ali tvrdim da Hansa nismo blokirali zbog pritiska.
Naravno da je koordinirano, jebemu!
Moraju se ulagivati Magnusu.
Ne smiju ga previše uzrujati, inače će on opet histerizirati,
a kad beba počne plakati,
moraš joj nešto dati da je ušutkaš.
Mislite da Magnusov menadžer nije na vezi s Renschom?
Razgovaraju o udruživanju.
„Poznaješ li Hansa Niemanna? Da.”
Ne znam zašto bi Niemannov slučaj utjecao na to.
Mi smo samo bili budući članovi tima,
koji si žele međusobno pomoći.
Shvatio sam da sam se zamjerio veoma moćnim ljudima.
Henrika i Magnusa zanimalo je
može li se naša tehnologija za otkrivanje prijevara upotrijebiti
da se istraži je li Hans ikada varao u šahu uživo,
bilo tijekom njegova strelovitog uspona ili Sinquefieldova kupa.
Pitali su nas možemo li to.
Samo smo tražili objektivne informacije.
Mi smo odgovorili…
- Ne znam. Pogledat ćemo. - Pokušat ćemo.
Saznat ćemo. Odmah.
Danny me uvjeravao
da njihov algoritam može detektirati i varanje uživo.
I povjerovao sam mu.
Apsolutno.
Chess.com ima najbolju detekciju prijevara.
Apsolutno.
Čemu okolišati?
Hans Niemann sam je to rekao. Nitko nam nije do koljena.
Imamo golem odjel za otkrivanje prijevara.
U njemu imamo najviše zaposlenika
i u njega ulažemo najviše novca i resursa.
Najveće poslužiteljske farme rade izračune.
Imamo sve podatke, sve algoritme.
Hajde! Želim to utvrditi.
Pokrenut ću najveću istragu na svijetu
da saznam kako je taj mali prevarant nadigrao sustav i pobijedio prvaka.
Riješit ću taj slučaj.
Brojni ljudi počeli su se javljati
i slati nam dokaze da je Hans varao.
Proučio sam svaku dojavu.
Pregledao sam svaku njegovu partiju.
Temeljito smo proučili sve Hansove internetske partije.
To nam je otvorilo oči jer je varao puno više negoli smo mislili.
Na internetu je bezočno varao.
Varao je u više od sto internetskih partija.
Mislio sam: „Gdje ima dima, ima i vatre.”
Mislio sam da je istina
da je Hans varao uživo na Sinquefieldovu kupu 2022.
I mislio sam da ćemo zaključiti tu priču.
RAZGOVARAJMO
IZVJEŠĆE O HANSU NIEMANNU
POSLANO
Novosti o skandalu koji je potresao šahovski svijet.
Prema izvješću platforme Chess.com na 72 stranice,
nema dokaza da je Niemann varao u partiji protiv Carlsena
niti u bilo kojoj partiji za šahovskom pločom.
Baš ništa u našoj istrazi ne upućuje na to da je…
To je nevjerojatna rečenica!
Svi su htjeli da to bude istina.
Svi su to htjeli.
Na kraju sam se osjećao kao da sam na ispitivanju
i govorim: „Žalim, ljudi,
ali podaci to ne potvrđuju.”
Svađao sam se s Erikom.
„Podaci ne govore da vara? Kako to misliš?”
S vremenom su sve teorije i optužbe pale u vodu.
Nije bilo dokaza da je varao uživo.
Mislio sam da će se svijet smiriti
jer smo riješili taj nevjerojatni slučaj.
A na kraju je ispalo da smo mi zajebali.
Naravno da su htjeli naći nekakav pouzdan dokaz,
ali on nije postojao.
Na njihovu nesreću, nevin sam.
Uvijek sam bio nevin.
Stali smo pred Magnusa Carlsena,
svog novog suradnika,
i rekli ono što nije htio čuti:
da je Hans Niemann nevin.
To nam je bilo nešto najteže.
Ljudi puno toga ne znaju.
Oni tako funkcioniraju.
Puno govore.
Morao sam ih nekoliko puta zamoliti, osobito Dannyja,
da skrate priču i prijeđu na stvar.
Ne želim slušati sranja.
Nisu imali dokaz.
Grozno sam se osjećao.
Činilo mi se da su me preveslali,
Danny i Chess.com.
Uvjeravali su me da imaju dokaz, a zapravo ga nisu imali.
A bio sam uvjeren da imam asa u rukavu.
Možda su se toliko brinuli da će narušiti odnose s Magnusom
da su obećali više nego što su bili u stanju ispuniti.
To se jednostavno nije dogodilo.
Pa sam se zatekao u čudnoj situaciji.
Što sada?
Ne želim zvučati fanatično,
ali svakomu dođe sudnji dan.
Mladi šahovski velemajstor kojeg su optužili za varanje
sada traži 100 milijuna dolara odštete.
Jučer je podnio tužbu saveznom sudu.
Saznali smo da je podnio tužbu.
Tužio je sve žive.
U podnesku piše:
„Bijesan zbog toga što se mladi Niemann drznuo poniziti ‘Kralja Šaha’
te u strahu da će mu mladi genij okaljati multimilijunski brend pobijedi li ga opet,
Carlsen mu se zlonamjerno osvetio.”
To je bilo pretjerano.
Tvrdili su da postoji cijela urota protiv jednog klinca.
Možda on to vjeruje, ali čisto sumnjam.
Ta maska, koju nosi u intervjuima i pred medijima,
potpuna je farsa.
Ni njegovi ga prijatelji ne vole.
Govore da im je nepodnošljivo biti u njegovu društvu.
Svi su mi njegovi prijatelji govorili koliko im on ide na živce.
Tužio sam ih jer su lagali, spletkarili
i uništili mi karijeru i život.
Izvrgnuli su me ruglu, i to koordinirano.
I nitko to ne poriče.
Ja sam bio najbliskiji s Hansom.
On je nadaren mladić, obično usredotočen samo na šah…
Teško je to. Tužio me i tražio 100 milijuna dolara.
To je strašan udarac, nevjerojatno iskustvo.
Ono, nemam 100 milijuna dolara!
Nemam toliko na raspolaganju.
Više ga nipošto ne smatram mentorom.
Zapravo, svi njegovi grozni postupci
jako su me nadahnuli.
Stoga, što je god suprotno od mentora…
Mentor, ali u najgorem mogućem smislu.
Djeluje na mene kao mentor jer me nadahnuo i ispunio željom
da ih sve uništim.
Niste li vidjeli što mi je učinio?
Jesi li kada rabio analne kuglice dok si igrao šah?
Nisam mislio da ću to ikad pitati gosta.
Taj je intervju ilustracija toga u što mi se život pretvorio.
Analne kuglice. Moram s time živjeti.
Zabrinjava me vaša znatiželja.
Možda vas osobno to zanima, ali odgovor glasi: ne.
Kategorički poričeš.
Već samo to kako je Hans
sve to skupa „preživio”
i čak „prosperirao” od cijele te halabuke
vrlo je impresivno
i gotovo me uznemiruje.
Još tražiš 100 milijuna dolara odštete od Magnusa Carlsena?
Slučaj je zaključen, Pierse.
Nagodili smo se, jasno.
Da se zna, ja se nisam htio nagoditi.
Ali američki je pravni sustav grozan i jako je skup.
Ne može me pogledati u oči.
Boji se uopće biti blizu mene.
To mu je traumatično.
Da se mora rukovati sa mnom,
slomio bi se, histerizirao bi.
Vrlo ću vjerojatno opet igrati protiv njega.
Ali mora se poboljšati
da bi igrao protiv mene na pravim turnirima uživo.
PARIZ, FRANCUSKA DVIJE GODINE POSLIJE
Sa mnom je Magnus Carlsen uoči prve partije
Prvenstva u brzopoteznom šahu u Parizu 2024.
Komentirajmo neizbježnu temu.
U polufinalu igraš protiv Hansa Niemanna.
Nisi još imao neprijatelja.
Kako se osjećaš sad kad u životu imaš takvu osobu?
Neće nestati dok se god natječeš.
Carlsen je izbjegavao mladića, koji sada brzo napreduje
i pobjeđuje najveće velemajstore.
POLUFINALE
Niemann je posljednjih godina postao puno bolji šahist
i nipošto nisam htio igrati protiv njega.
Konferencija za novinare bit će ovdje.
- Gdje je presica? - Bit će ovdje.
Pričekat ću to.
To nije ekskluzivni intervju. Samo prenosimo turnir.
Moraju uljudno razgovarati.
Je li?
Činjenica da je Hans ovdje jednostavno je nevjerojatna.
Jedino ako mi Chess.com kaže da mi ugovor to nalaže.
Ja sam svoje obavio.
Postao je znatno bolji. Igra najbolje dosad u karijeri.
Nitko to nije očekivao.
Bit će zanimljivo, čisto što se tiče šaha,
vidjeti što zna.
Kako se osjećaš glede susreta s Magnusom?
Jesi li uzbuđen?
Je li ti laknulo što napokon opet igraš protiv njega?
- Želiš li se osvetiti? - Spokojan sam.
Vrlo sam smiren.
Ako ovaj put izgubi, to će mu biti najveća mrlja na baštini.
Cijela mu je karijera na kocki.
Došli smo na partiju dana,
onu koju svi iščekuju.
Što publika misli o toj partiji?
Hajde! Da čujemo reakciju!
Vrijeme je.
Da, dobro.
Prvi sudionik u današnjoj partiji, velemajstor Magnus Carlsen!
Uvijek se malo bojiš
kad igraš protiv nekoga komu ne vjeruješ.
I njegov protivnik, velemajstor Hans Niemann!
Imaju burnu prošlost. Ovo im je jako bitno,
osobito Hansu Niemannu.
Vidite ga. Koncentriran je.
Želi pobjedu više od svega na svijetu.
Ovo je kulminacija dvogodišnje sage.
Prošle su gotovo točno dvije godine.
Svi su iščekivali ovaj okršaj.
Prvi put u dvije godine sjede jedan preko puta drugoga.
Život ti odrede ključni trenuci. Dobiješ šanse i prilike.
Ovo je jedna takva prilika. Rastrgat ću ga.
Ovo bi moglo izmaknuti kontroli ako pođe po zlu.
O tome nema spora.
Imamo dramu.
Imamo akciju.
A za manje od deset sekundi imat ćemo i šah.
Tko se veseli?
Život je zaista poetičan, a ovo je najpoetičniji svršetak.
U Parizu sam.
To je najbolje mjesto za revoluciju.
Donesite giljotinu!
Ajme! Hans je odigrao a4. Pokušava otvoriti kraljičinu stranu.
Magnus juri u sredinu.
Hans se počinje žestiti. Može li uspjeti?
Kakva odluka Magnusa Carlsena!
Jedino Hans može pobijediti… Ne!
U nevolji je!
To je gotovo mat!
Ovo će biti gadan svršetak.
Partija će napokon završiti.
Ozbiljno, razvalio je partiju.
Kakva nevjerojatna igra!
Magnus Carlsen, svjetski prvak, porazio je Hansa Niemanna.
Taj je igrač među najpoznatijim šahistima na svijetu,
zbog nekih stvari sa strane,
ali ovdje nije dovoljno dobro igrao
i Magnus Carlsen ga je porazio.
Magnus Carlsen dominirao je partijom.
Ma što Hans Niemann mislio da to znači
i kakvu god izjavu dao…
Sutra šah neće sve govoriti.
U ovom gradu poraz manje boli.
Govorio je da želi da šah sve govori.
Nije se htio obračunati u sudnici,
nego na šahovskoj ploči, pa…
Možda sam izgubio na ploči,
ali prilično mi dobro ide, jebemu.
Ja sam jedini ratnik protiv legije.
Iako su mi život i karijera uništeni i moram živjeti s činjenicom
da će me u svakom razgovoru o šahu pitati za analne kuglice,
zbog njih sam postao čovjek čija je životna misija pobijediti.
Do kraja života bit ću hladnokrvan ubojica.
Nešto u vezi s Hansom
izaziva mi nelagodu.
Kako protumačiti Hansa Niemanna?
S jedne je strane svjetski prvak iz Norveške,
bog među ljudima,
najdominantniji šahist naraštaja.
Nitko mu nije do koljena.
A s druge je taj klinac.
Koji je možda rabio analne kuglice.
On je sad jedan od najpoznatijih i najozloglašenijih ljudi
koji su ikad igrali šah.
Smatram da se zbog svega toga izgubio.
Oni su prava šahovska mafija.
To je to.
Jedva čekam da Magnus bude star i ofucan
i da potone još dublje u ludilo.
Ja ću biti mlad i sve bolji i morat će to gledati.
Mene prkos ne motivira.
Ali ako njega to nadahnjuje da bude što bolji,
neka samo izvoli.
Bitno da igra pošteno.
Bit ću najbolji na svijetu.
Nitko to sad ne vjeruje, ali za 10 g. ova će se izjava opetovano emitirati.
Znam stvari koje drugi ne znaju.
Zato što vidim budućnost.
Prijevod titlova: Vojmir Špoljarić